
PATVIRTINTA
LASS Tarybos 
2019-11-20 nutarimu Nr. 1-40
ATRANKOS Į VIEŠOSIOS ĮSTAIGOS LASS PIETVAKARIŲ CENTRAS DIREKTORIAUS PAREIGAS ORGANIZAVIMO TVARKOS APRAŠAS
1. Atrankos į viešosios įstaigos LASS pietvakarių centras (toliau – Įstaiga) direktoriaus pareigas organizavimo tvarkos aprašas (toliau – Aprašas) nustato pretendento, priimamo į Įstaigos direktoriaus pareigas, atrankos organizavimo tvarką. 
2. Atrankai vykdyti LASS Taryba sudaro Atrankos komisiją (toliau – Komisija) ir skiria už atrankos organizavimą atsakingą asmenį. Komisijos pirmininku skiriamas LASS Tarybos narys. Komisijos pirmininkas organizuoja komisijos darbą. 

3. Atrankos komisija sudaroma iš 3 narių. 

4. Komisija, siekdama atrinkti tinkamiausią pretendentą, turi teisę pasirinkti vertinimo etapų skaičių, susitarti dėl vertinimo procedūros bei spręsti kitus su atrankos organizavimu susijusius klausimus, kiek tai neprieštarauja Aprašo nuostatoms. 
5. Informacija apie atranką paskelbiama Įstaigos steigėjo ir vienintelio dalininko Lietuvos aklųjų ir silpnaregių sąjungos internetinėje svetainėje www.lass.lt ne vėliau kaip per 2 d.d. nuo Aprašo patvirtinimo. 
6. Skelbime nurodomas pareigų pavadinimas, reikalavimai pretendentui, darbuotojo funkcijos, darbo užmokestis, išreikštas koeficientu  nuo pareiginės algos bazinio dydžio (PBA), atrankos būdas, reikalingi pateikti dokumentai, už atrankos organizavimą atsakingo asmens kontaktai (vardas, pavardė, pareigos, el. pašto adresas ir telefono numeris), kita informacija, susijusi su atrankos procedūra. 
7. Už atrankos organizavimą atsakingas asmuo turi teisę informaciją apie atranką papildomai paskelbti ir kituose informacijos šaltiniuose.
8. Dokumentai priimami 10 darbo dienų nuo atrankos paskelbimo LASS interneto svetainėje dienos. 

9. Pretendentas pateikia laisvos formos gyvenimo aprašymą bei laisvos formos motyvacinį laišką .pdf formatu. Atrankos komisija ir už atranką atsakingas asmuo turi teisę paprašyti papildomų dokumentų. 

10. Komisija per 5 darbo dienas nuo Aprašo 16 punkte nurodytų dokumentų pateikimo termino pabaigos įvertina, ar pretendentas atitinka skelbime nustatytus reikalavimus.
11. Už atrankos organizavimą atsakingas asmuo nedelsdamas praneša pretendentui, ar jis atitinka reikalavimus ir ar jam leidžiama dalyvauti atrankoje. 
12. Jeigu paaiškėja, kad komisijos narys yra pretendento artimas giminaitis ar asmuo, susijęs svainystės ryšiais, arba yra kitokių aplinkybių, kurios kelia abejonių dėl komisijos nario nešališkumo, komisijos narys turi nusišalinti.
13. Pretendentų vertinimo komisijoje kriterijai yra kompetencijos ir gebėjimai, kurių reikia pareigybės aprašyme nustatytoms funkcijoms tinkamai atlikti.
14. 
Pretendentų vertinimas komisijoje pradedamas pretendentams praneštu laiku ir vietoje. 
15. 
Komisijai nusprendus pretendentus vertinti per kelis etapus, į vėlesnius pretendentų vertinimo etapus kviečiami komisijos atrinkti pretendentai. 
16. Pretendentų vertinimui komisijoje gali būti taikomi šie vertinimo metodai: 
a. interviu (pokalbis);
b. praktinė užduotis (pretendentui raštu ir (ar) žodžiu pateikiama (-os) užduotis (-ys), kuri (-ios) leidžia prognozuoti pretendento elgesį realiose darbo situacijose); 
c. namų darbų užduotis ir jos pristatymas (pretendentams iš anksto pateikiama užduotis su sąlygomis, kurios rezultatus pretendentai turi pristatyti komisijai; namų darbų užduotis pretendentams turi būti pateikiama jų nurodytu elektroniniu paštu ne vėliau kaip prieš 5 dienas iki pretendentų vertinimo komisijoje pradžios).
17. 
Kiekvienas komisijos narys pagal Komisijos priimtą metodiką pretendentų tinkamumą vertina individualiai – nuo 1 iki 10 balų, užpildydami individualaus vertinimo lentelę. Žemiausias įvertinimas yra 1 balas, aukščiausias – 10 balų. Kiekvienam pretendentui individualaus vertinimo metu skirti balai susumuojami ir dalijami iš komisijos darbe dalyvaujančių komisijos narių skaičiaus. 
18. Pretendentų vertinimą komisijoje laimi daugiausia balų, bet ne mažiau kaip 6 balus, surinkę du pretendentai. 
19. Ne vėliau kaip per 2 darbo dienas už atrankos organizavimą atsakingas asmuo informuoja pretendentus apie vertinimo išvadas, nurodydamas, ar pretendentas pateko į tolesnį atrankos etapą. 

20. 
Į Įstaigos direktoriaus pareigas asmenį skirianti LASS Taryba artimiausiame posėdyje pasirenka vieną iš Komisijos pasiūlytų pretendentų. 
21. Duomenys apie pretendentus neskelbiami.
22. Atranka laikoma neįvykusia, kai:
a. 
nė vienas pretendentas nepateikia nustatytų dokumentų;
b. nė vienas pretendentas neatitinka reikalavimų;
c. tik vienas pretendentas surenka daugiau nei 6 balus;
d. 
pretendentas atsisako eiti pareigas ir nėra kitų pretendentų, surinkusių 6 ar daugiau balų;
e. LASS Taryba neskiria Įstaigos direktoriumi nė vieno iš Komisijos pateiktų pretendentų. 

23. Atrinktas pretendentas priimamas į pareigas per pretendento ir LASS Tarybos sutartą terminą. Nesusitarus dėl šio termino, pretendentas priimamas per LASS Tarybos nustatytą terminą.
24. Asmens duomenys tvarkomi vadovaujantis 2016 m. balandžio 27 d. Europos Parlamento ir Tarybos reglamentu (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo ir kuriuo panaikinama Direktyva 95/46/EB (Bendrasis duomenų apsaugos reglamentas) (OL 2016 L 119, p. 1) ir Lietuvos Respublikos asmens duomenų teisinės apsaugos įstatymu.

